বললেন, ‘‘আমি এখন চোটমুক্ত। মঙ্গলবার থেকে মাঠে বল নিয়ে অনুশীলন করতে পারব। এই মুহূর্তে আমার লক্ষ্য, আই লিগে ইস্টবেঙ্গলকে চ্যাম্পিয়ন করা।’’
সোমবার থেকে হাওড়া স্টেডিয়ামে প্র্যাক্টিসের পরিকল্পনা ছিল ইস্টবেঙ্গলের। শেষ পর্যন্ত ক্লাবের প্র্যাক্টিস করে তারা। মঙ্গলবার থেকে হাওড়া স্টেডিয়ামে প্রস্তুতি নেবেন র‌্যান্টি মার্টিন্সরা।  সোমবারই দলের সঙ্গে যোগ দেন কেরল ব্লাস্টার্স এফসি-র হয়ে আইএসএলে খেলা মেহতাব হোসেন, সৌমিক দে ও দীপক মণ্ডল। আইএসএল সেমিফাইনালে উঠতে না পেরে হতাশ মেহতাব এখন পাখির চোখ করছেন আই লিগকেই। বললেন, ‘‘আইএসএল আমার কাছে অতীত। তবে আই লিগ চ্যাম্পিয়ন হলেই আইএসএল জিততে না পারার আক্ষেপটা মিটবে।’’ 
মেহতাব হতাশ পুণে এফসি, কল্যাণী ভারত এফসি এবং রয়‌্যাল ওয়াহিংদো দল তুলে নেওয়ায়। বললেন, ‘‘একজন ফুটবলার হিসেবে আমি উপলব্ধি করতে পারি যারা আই লিগে খেলতে পারবে না, তাদের যন্ত্রণা।’’